Важна растлумачыць і інтрыгу, якая і зрабіла магчымым праект па вывучэнню міграцый малага лебедзя з дапамогай сучасных тэхналогій. Негледзячы на параўнальна добры стан зімовак віду ў Азіі, у Заходняй Еўропе колькасць птушак на зімоўцах у Паўночным моры ў апошняе дзесяцігоддзе моцна скарацілася. Адначасова з пачатку 2000-х гг стала фармавацца вялікае зімовачнае скапленне віду ў дэльце Эўраса ў Грэцыі. Калі да 1997 г. там было вядома толькі пра 9 сустрэч, то пазней малыя лебедзі сталі адзначацца там штогод, у 2015 г там налічвалі ўжо больш 4 тысяч асобін, а ў 2016 – больш 8 тысяч! Гэта нарадзіла ідэю, што частка лебедзяў, якія зімавалі ў Паўночным моры, памянялі месца зімоўкі на Грэцыю. Аднак больш праўдападобнай выглядае гіпотэза, што тлумачыць з’яўленне грэцкай зімоўкі не перараспрадзяленнем птушак паміж еўрапейскімі зімоўкамі, а павелічэннем колькасці і экспансіяй на захад сібірскіх папуляцый віду.